CELEX: 52015PC0174
Language: lt
Date: 2015-04-22
Title: Pasiūlymas EUROPOS PARLAMENTO IR TARYBOS REGLAMENTAS kuriuo panaikinama Tarybos direktyva 76/621/EEB dėl didžiausio eruko rūgšties kiekio nustatymo aliejuose ir riebaluose ir Tarybos reglamentas (EB) Nr. 320/2006, nustatantis laikiną cukraus pramonės restruktūrizavimo schemą

EUROPOS KOMISIJA
            Briuselis, 2015 04 22
            COM(2015) 174 final
            2015/0090(COD)
            Pasiūlymas
            EUROPOS PARLAMENTO IR TARYBOS REGLAMENTAS
            kuriuo panaikinama Tarybos direktyva 76/621/EEB dėl didžiausio eruko rūgšties kiekio nustatymo aliejuose ir riebaluose ir Tarybos reglamentas (EB) Nr. 320/2006, nustatantis laikiną cukraus pramonės restruktūrizavimo schemą
            
               
         
         
            
               AIŠKINAMASIS MEMORANDUMAS
            
            
               Per pastaruosius dešimtmečius priimti aktai nebeturi jokio poveikio, tačiau techniniu požiūriu tebegalioja. Jie tapo nebeaktualūs, nes buvo laikino pobūdžio arba jų turinys buvo įtrauktas į vėlesnius aktus. Tarpinstituciniame susitarime dėl geresnės teisėkūros Europos Parlamentas, Taryba ir Komisija susitarė, kad Bendrijos teisės aktai turėtų būti atnaujinami ir išdėstomi glaustai, panaikinant aktus, kurie nebetaikomi. Siekiant didesnio Sąjungos teisės skaidrumo ir tikrumo, nebeaktualius aktus reikėtų pašalinti iš acquis communautaire. 
            
            
               Komisija nebeaktualius teisės aktus iš acquis šalino keliais etapais, kai kuriais atvejais taikydama įprastą teisės akto panaikinimo procedūrą, o kitais – paskelbdama atitinkamus Komisijos aktus nebeaktualiais. Komisija nustatė du bendros žemės ūkio politikos srities Tarybos aktus, kurie grindžiami Sutarties 42 ir 43 straipsniais (buvę 36 ir 37 straipsniai) ir kurie nebeturi jokio praktinio poveikio, tačiau oficialiai tebegalioja. Komisija neturi įgaliojimų nebeaktualiais paskelbti aktus, kuriuos priėmė Taryba. Siekiant teisinio tikrumo, Komisija siūlo Tarybai ir Europos Parlamentui panaikinti šiame pasiūlyme išvardytus aktus.
            
            
               2015/0090 (COD)
            
            
               Pasiūlymas
            
            
               EUROPOS PARLAMENTO IR TARYBOS REGLAMENTAS
            
            
               kuriuo panaikinama Tarybos direktyva 76/621/EEB dėl didžiausio eruko rūgšties kiekio nustatymo aliejuose ir riebaluose ir Tarybos reglamentas (EB) Nr. 320/2006, nustatantis laikiną cukraus pramonės restruktūrizavimo schemą
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo, ypač į jos 42 straipsnio pirmą pastraipą ir 43 straipsnio 2 dalį,
            
            
               atsižvelgdami į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdami į Europos ekonomikos ir socialinių reikalų komiteto nuomonę
                  1
               ,
            
            
               laikydamiesi įprastos teisėkūros procedūros,
            
            
               kadangi:
            
            
               (1)vienas iš pagrindinių geresnės teisėkūros strategijos, kurią įgyvendina Sąjungos institucijos, elementų yra Sąjungos teisės skaidrumo didinimas. Atsižvelgiant į tai, tikslinga iš galiojančių teisės aktų sąrašo pašalinti tuos aktus, kurie nebeturi realaus poveikio;
            
            
               (2)toliau išvardyti bendros žemės ūkio politikos srities teisės aktai yra nebeaktualūs, nors oficialiai tebegalioja:
            
            
               –Tarybos direktyva 76/621/EEB
                  2
               . Tos direktyvos turinys įtrauktas į Komisijos reglamentą (EB) Nr. 1881/2006
                  3
               ;
            
            
               –Tarybos reglamentas (EB) Nr. 320/2006
                  4
               . Tuo reglamentu nustatyta laikinoji schema buvo taikoma tik iki 2009–2010 prekybos metų;
            
            
               (3)siekiant teisinio saugumo ir aiškumo šiuos nebeaktualius teisės aktus reikėtų panaikinti,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Direktyva 76/621/EEB ir Reglamentas (EB) Nr. 320/2006 panaikinami.
            
            
               2 straipsnis
            
            
               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL C ..., ..., p. ....
               
               
                  
                     (2)
                  1976 m. liepos 20 d. Tarybos direktyva 76/621/EEB dėl didžiausio eruko rūgšties kiekio nustatymo žmonėms vartoti skirtuose aliejuose ir riebaluose bei maisto produktuose, į kuriuos pridedama šių aliejų ir riebalų (OL L 202, 1976 7 28, p. 35).
               
               
                  
                     (3)
                  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
               
               
                  
                     (4)
                  2006 m. vasario 20 d. Tarybos reglamentas (EB) Nr. 320/2006, nustatantis laikiną Bendrijos cukraus pramonės restruktūrizavimo schemą ir iš dalies keičiantis Reglamentą (EB) Nr. 1290/2005 dėl bendrosios žemės ūkio politikos finansavimo (OL L 58, 2006 2 28, p. 42).